Roger Kornberg

Roger David Kornberg (sündinud 24. aprillil 1947 Saint Louises Missouri osariigis) on Ameerika Ühendriikide biokeemik, Nobeli auhinna laureaat.

Ta pälvis 2006. aastal Nobeli keemiaauhinna eukarüootse transkriptsiooni molekulaarse baasi uurimise eest.

Kornberg lõpetas 1967. aastal Harvardi Ülikooli keemia alal ning kaitses 1972. aastal Stanfordi Ülikoolis doktoritöö füüsikalisest keemiast. 1978. aastast on ta Stanfordi Ülikooli Meditsiinikooli struktuuribioloogia professor.

Tunnustus
1993 – valiti USA Rahvusliku Teaduste Akadeemia liikmeks (biokeemia sektsioon)
1999 – valiti Ameerika Kunstide ja Teaduste Akadeemia liikmeks
2008 – valiti Ameerika Filosoofiaseltsi liikmeks
2009 – valiti  Londoni Kuningliku Seltsi välisliikmeks
2016 – valiti Venemaa Teaduste Akadeemia välisliikmeks

Välislingid
 Roger Kornberg Nobeli auhinna lehel

Kategooria:Ameerika Ühendriikide biokeemikud
Kategooria:Harvardi ülikooli vilistlased
Kategooria:Stanfordi Ülikooli vilistlased
Kategooria:Nobeli keemiaauhinna laureaadid
Kategooria:Sündinud 1947